Burung Botak Besar

**Burung Botak Besar** (bahasa Inggeris: *Adjutant Stork*) atau juga dikenali sebagai Burung Botak Babi Besar ialah salah satu daripada haiwan yang boleh di dapati di Malaysia. Nama sainsnya *Leptoptilos dubius*.

**Burung Botak Besar** (*Leptoptilos dubius*) merupakan ahli keluarga pucung ("stork"), Ciconiidae. Genusnya merangkumi burung Botak dari Asia dan Marabou Stork dari Afrika. Satu ketika pernah terdapat sepanjang selatan Asia, terutamanya di India dan menganjur ke timur Borneo, ia kini terhad kepada julat yang lebih kecil dengan hanya dua populasi membiak yang kecil; di India dengan koloni terbesar di Assam dan satu lagi di Kemboja. Populasi burung Botak Besar tersebar selepas musim membiak. Burung botak ini memiliki paruh berbentuk baji yang besar, kepala togel, dan saku leher yang jelas. Semasa siang hari, ia melayang di lapisan haba bersama-sama pemangsa yang mereka berkongsi kelakuan memakan bangkai. Ia makan terutamanya pada bangkai dan najis; bagaimanapun mereka sentiasa mengambil peluang dan kadang kala memburu vertebrates. Nama Inggeris diambil dari langkah "ketenteraan" kaku apabila berjalan di tanah. Sejumlah besar burung Botak Besar pernah mendiami Asia, tetapi bilangannya telah merosot dengan banyaknya, kemungkinan disebabkan oleh peningkatan kebersihan, sehingga pada tahap terancam. Populasi burung Botak Besar keseluruhan pada tahun 2008 dianggarkan sekitar seribu individual. Pada abad ke-19, burung Botak Besar biasa terdapat di bandar Calcutta, di mana mereka dirujuk sebagai "Calcutta Adjutant". Dikenali orang tempatan sebagai *Hargila* (ambilan dari perkataan Sanskrit bagi "penelan tulang") dan dianggap burung kotor, mereka biasanya tidak diganggu tetapi kadang kala diburu sebagai ubat tradisi. Burung Botak Besar dihargai sebagai pemakan bangkai, ia pernah digunakan dalam logo Korporata Perbandaran Calcutta.

## Gambaran
### Ciri-ciri
Burung Botak Besar adalah burung yang besar, berdiri setinggi 145–150&nbsp;cm (57–60&nbsp;in) dengan luas sayap selebar 250&nbsp;cm (99&nbsp;inci). Burung muda dalam tawanan seberat antara 8 hingga 11 kilogram (17.6 to 24.25 paun). Paruhnya yang besar berbentuk baji dan kelabu pucat dengan tapak lebih gelap. Bulu tengkuk putih pada dasar kuning hingga leher kemerahan memberikannya kelihatan seperti burung bangkai. Pada musim mengawan, saku dan leher menjadi warna jingga terang dan bahagian atas paha kaki kelabu bertukar kemerah-merahan. Burung matang memiliki sayap gelap yang berbeza dengan pelepah terlindung kedua kelabu pucat. Bahagian bawah badan keputih-putihan dan jantina tidak dapat dibezakan di lapangan. Burung muda merupakan versi membosankan burung matang. Saku boleh gelembung seperti loket bersambung dengan laluan udara dan tidak bersambung dengan saluran penghadaman. Fungsi sebenar tidak diketahui, tetapi ia tidak membabitkan permakanan seperti yang kadang-kala dipercayai. Spesies yang dikelirukan di kawasan ini adalah burung Botak, yang ketiadaan saku, cenderung habitat kawasan berpaya, memiliki topi tengkorak kelabu pucat, mandibal lebih lurus di atas dan ketiadaan perbezaan pelepah kelabu kedua dan sayap hitam.

Sebagaimana burung pucung lain, burung Botak Besar ketiadaan otot vokal dan menghasilkan bunyi, kebanyakannya dengan mengetap paruh, sungguhpun mampu merengus rendah atau mengerang, atau mengaum terutama ketika bersarang. bunyi paruh mengertap dihasilkan dengan paruh diangkat tinggi dan berbeza dengan "African Marabou" yang berkait rapat yang memegang paruhnya ke arah bawah.

## Systemik dan Taxonomi

John Latham seorang pakar ornithologist menulis mengenai burung yang terdapat di Calcutta berdasarkan gambaran dalam "Voyage to India" oleh Ives yang diterbitkan pada tahun 1773 dan memasukkan gambaran burung Botak Besar pada tambahan pertama kepada buku "General Synopsis of Birds"nya. Gambaran ini diasaskan lukisan dalam himpunan Lady Impey dan Latham mengelarnya sebagai Pucung Gergasi ("Gigantic Crane") dan memasukkan pengamatan oleh pengembara Afrika yang bernama Smeathman yang menggambarkan burung yang sama dari barat Afrika. Johann Friedrich Gmelin menggunakan gambaran Latham dan menggambarkan burung India sebagai *Ardea dubia* pada tahun 1789 sementara Latham kemudiannya menggunakan nama *Ardea argala* bagi burung India. Coenraad Jacob Temminck menggunakan nama *Ciconia marabou* pada tahun 1824 berdasarkan nama tempatan yang digunakan di Senegal bagi burung Afrikanya dan ini turut digunakan bagi spesies burung India. Ini mendorong kepada kekeliruan besar antara spesies Afrika dan India. Pucung Marabou dari Afrika kelihatan agak serupa tetapi julat taburan terputus-putus mereka, perbezaan pada struktur paruh, dan kelakuan paparan mereka menyokong layanan mereka sebagai spesies berlainan.
Kebanyakan burung pucung terbang dengan leher mereka menjulur, tetapi tiga spesies *[[Leptoptilos]]* menarik leher mereka ketika terbang, kemungkinannya disebabkan paruh mereka yang berat. Ketika berjalan di tanah, ia memiliki langkah berbaris dari mana nama Inggeris "adjutant" di ambil.

## Taburan
Spesies ini pernah tersebar luas di tanah rata tebing pasir sungai ("riverine plains") di utara India, bagaimanapun kawasan pembiakan mereka lama tidak diketahui sehingga koloni bersarang yang amat besar akhirnya dijumpai pada tahun 1877 di Shwaygheen di Sungai Sittaung, Pegu, Burma dan ia dipercayai bahawa burung India turut membiak di situ. Koloni membiak ini, yang termasuk "Spot-billed Pelican", merosot dari segi saiz dan pupus sepenuhnya menjelang 1930-an. Selanjutnya, tapak sarang di Taman Negara Kaziranga merupakan kawasan pembiakan tunggal yang diketahui sehingga tapak baru dijumpai di Assam, "Tonlé Sap" dan di Perlindungan Haiwan Liar Kulen Promtep. Pada tahun 1989, populasi membiak di Assam dianggarkan sebanyak 115 ekor burung dan di antara tahun 1994 dan 1996 populasi di lembah Brahmaputra dianggar sekitar 600 ekor. Koloni lebih kecil sekitar 35 sarang dijumpai berhampiran Bhagalpur pada tahun 2006.

Semasa musim luar mengawan, burung pucung di kawasan India tersebar luas, kebanyakannya di Tanah rata Indo-Gangetik dan rekod dari kawasan Deccan amat jarang. Rekod mengenai kawanan dari jauh di selatan berhampiran Mahabalipuram telah dipersoalkan. Pada tahun 1800-an, burung Botak Besar amat biasa di dapati dalam bandar Calcutta semasa musim panas dan hujan. Perkumpulan ini sepanjang Ghat di Calcutta bagaimanapun merosot dan hapus sepenuhnya menjelang awal 1900-an. Peningkatan kebersihan telah dicadangkan sebagai punca kemerosotan mereka. Burung Botak Besar turut direkodkan di Bangladesh pada tahun 1850-an, membiak sekitar Sundarbans, tetapi tidak direkodkan selepas itu.

## Kelakuan dan ekologi

Burung Botak Besar biasanya dilihat seekor atau dalam kawanan kecil ketika ia mengendap sekitar tasik cetek atau dasar tasik mengering dan tempat sampah. Ia kadang kala dijumpai seiring dengan burung ("kite") dan kadang-kala duuduk membongkok untuk tempoh yang lama. Burung Botak Besar juga mungkin mengembangkan kepak mereka agak lama, kemungkinannya untuk mengawal suhu badan mereka. Mereka melayang menggunakan lapisan haba menggunakan sayap kembang besar mereka.

### Pembiakan
Burung Botak Besar membiak semasa musim sejuk dalam koloni yang mungkin termasuk burung air lain seperti "Spot-billed Pelican". Sarang burung Botak Besar merupakan pelantar ranting pokok yang besar yang terletak di hujung dahan mendatar pokok yang tinggi. Sarang burung Botak Besar jarang diletakkan di cabang pokok dan puncak pokok yang tidak terhalang membenarkan burung Botak Besar terbang dengan mudah pergi dan kembali ke sarang. Di koloni bersarang Nagaon di Assam, *[[Alstonia scholaris]]* dan *[[Anthocephalus cadamba]]* yang tinggi merupakan pokok kegemaran tempat burung Botak Besar bersarang. Permulaan musim mengawan ditanda dengan beberapa ekor burung berkumpul dan cuba menduduki sebatang pokok. Ketika berkerumun di tapak ini, burung jantan menanda jajahan sarang mereka, mengusir burung lain dan sering kali mendongakkan paruh mereka ke atas dan mengetap-getapkannya. Mereka juga mungkin membengkokkan badan mereka dan separuh mengepakkan sayap mereka dan terkulai. Apabila burung Botak Besar betina hinggap berhampiran, burng jantan memetik ranting baru dan meletakkannya di hadapan burung betina. Burung jantan juga mungkin mengenggam lutut burung betina menggunakan paruh atau memegang paruh mereka hampir dengan burung betina dalam isyarat menyisir. Burung betina yang berpasangan meletakkan paruh dan kepala pada dada burung jantan dan burung jantan memegangnya dengan mengepit paruhnya pada leher burung betina. Paparan lain termasuk pasangan burung itu mengangkat dan menurunkan paruh secara serentak. Serangkap telur, biasanya 3 atau 4 telor putih, ditelorkan selang satu atau dua hari dan pengeraman bermula sebaik sahaja telor pertama keluar. Kedua pasangan mengeram dan telor menetas selang satu atau dua hari, setiap satu mengambil masa sekitar 35 hari dari tarikh ia keluar. Burung dewasa di sarang mendapati kaki mereka dipenuhi najis mereka dan kelakuan ini digelar urohidrosis dan dipercayai bahawa membantu menyejukkan semasa cuaca panas. Burung jantan turut mengembangkan sayap mereka dan memayung anak burung. Anak burung disuap di sarang bagi tempoh sekitar lima bulan.

### Makanan

Burung Botak Besar merupakan haiwan maserba dan sungguhpun kebanyakan masa memakan bangkai, ia kadang-kala memburu katak dan serangga besar, dan malah memburu burung kecil, reptilia, dan cencorot. Ia diketahui menyerang itik liar yang dalam jangkauannya dan menelannya bulat-bulat. Makanan utama mereka adalah pemakan bangkai dan sebagaimana vultur kepala dan lehar botak mereka merupakan penyesuaian. Ia sering didapati di atas pembuangan sampah dan akan makan kumbahan haiwan dan manusia. Pada abad ke-19 di Calcutta, mereka makan mayat separa terbakar yang dibuang sepanjang sungai Ganges. Di Rajasthan, di mana ia amat jarang, ia telah dilaporkan makan kawanan belalang gurun (*[[Schistocerca gregaria]]*) tetapi ini dipersoalkan.

### Parasit, penyakit dan kematian
Sekurang-kurangnya dua kutu burung, *Colpocephalum cooki* and *Ciconiphilus temporalis* didapati sebagai ektoparasit. Burung dewasa sihat tidak mempunyai pemangsa semula jadi, dan punca kematian awal yang direkodkan adalah disebabkan oleh tindakan langsung dan tidak langsung manusia; seperti, racun, menembak, atau kejutan eletrik apabila burung terbang secara tidak sengaja kepada wayar eletrik di atas. Burung dalam kurungan di dapati lemah kepada (H5N1) dan kadar kematian tinggi di kemudahan di Kemboja, dengan dua per tiga burung yang dijangkiti mati. Rekod paling lama dalam kurungan adalah 43 tahun.

## Status dan pengekalan

## Habitat
Burung Botak Besar merupakan burung yang berhijrah pada musim sejuk ke kawasan panas dan akan kembali ketempat asal apabila musim panas kembali tiba.

## Rujukan


A - B - C - D - E - F - G - H - I - J - K - L - M - N - O - P - Q - R - S - T - U - V - W - X - Y - Z